KUN ร่วมงาน Opportunity Day ตอกย้ำปีนี้โต 10-15%
KUN พบนักลงทุนในงาน Opportunity Day ตอกย้ำปีนี้โต 10-15% จ่ายปันผลระหว่างกาล 0.05 บาท 10 ก.ย.นี้
KUN พบนักลงทุนในงาน Opportunity Day ตอกย้ำปีนี้โต 10-15% จ่ายปันผลระหว่างกาล 0.05 บาท 10 ก.ย.นี้
24 ส.ค. 2564

นางประวีรัตน์ เทวอักษร ประธานเจ้าหน้าที่บริหาร และ นายสุรเดช ประจวบศรีรัตน์ ผู้อำนวยการฝ่ายบัญชีการเงินและงบประมาณ บริษัท วิลล่า คุณาลัย จำกัด (มหาชน) หรือ KUN ร่วมนำเสนอข้อมูลบริษัทฯ ภายในงานบริษัทจดทะเบียนพบนักลงทุน (Opportunity Day) โดยบริษัทฯประสบความสำเร็จในด้านอัตราการเติบโตของผลการดำเนินงานงวด 6 เดือนแรกปี 64 บริษัทฯมีกำไรสุทธิ 68.50 ล้านบาท เพิ่มขึ้น 150% จากปีก่อน และจ่ายปันผลระหว่างกาล 0.05 บาทต่อหุ้น กำหนดจ่ายเงินปันผลวันที่ 10 ก.ย.นี้ พร้อมประกาศเดินหน้าพัฒนาโครงการเพื่ออยู่อาศัยเพิ่ม 2 โครงการ มูลค่ารวม 3,466 ล้านบาทในช่วงครึ่งปีหลังนี้ พร้อมตอกย้ำเป้าการเติบโตในปี 64 เพิ่มขึ้น 10 -15 % จากปีที่ผ่านมา ณ สำนักงานใหญ่ บมจ.วิลล่า คุณาลัย